KLASA: 008-06/19-04/01

URBROJ: 2182/1-15/4-01-01/1-19-69 **MEDIJI SVI**

Šibenik, 13. rujna 2019.

Priopćenje za medije

Poštovani predstavnici medija,

ljubazno vas pozivamo na predstavljanje nove prirodoslovne monografije koje će se održati **u utorak, 17. rujna 2019. u 12 sati** u multimedijalnoj dvorani Gradske knjižnice „Juraj Šižgorić“ u Šibeniku.

Prirodoslovnu monografiju Nacionalnog parka „Krka“ pod nazivom „Rijeka Krka: dar prirode“ autora Drage Marguša predstavit će:

* **Nella Slavica**, ravnateljica Javne ustanove „Nacionalni park Krka“
* **dr. sc.** **Drago Marguš**, stručni voditelj Javne ustanove „Nacionalni park Krka“
* **dr. sc.** **Gordan Lukač**, stručni voditelj Javne ustanove „Nacionalni park Paklenica“
* **prof. dr. sc.** **Vladimir Hršak**, botaničar

Voda je oduvijek bila izvor života i razlog življenja ljudi uz rijeke od pretpovijesti do danas. Rijeka Krka, na svom toku od Zvonimirova Knina do Krešimirova Šibenika, oblikovala je sedam veličanstvenih slapova, raznolik i živopisan biljni i životinjski svijet te špilje i jame prepune čudesa. Sve to čini bogatu prirodnu baštinu Nacionalnog parka „Krka“ koju je, s godinama iskustva, ali i s puno ljubavi i pažnje, opisao i predstavio dr. sc. Drago Marguš.

Radujemo se vašem dolasku!

S poštovanjem,

Ravnateljica:

Nella Slavica